Publication: Magyar Közlöny
Issue: MK-2001-55 (Year: 2001, Number: 55)
Era: 1990-2004
Section: 10. § (3)—(6) bekezdéseiben rögzített területeken a módosított és kiegészített 15/1969. (XI. 6.) MÉM számú rendelet — és a vonatkozó külön állat-egészségügyi és növényvédelmi jogszabályok — megtartása mellett lehet, figyelemmel a 11. § (1) bekezdés a) pontjára.”
Paragraph Index: 367

(3) A természetvédelmi oltalom alatt álló, illetőleg a nemzetközi természetvédelmi egyezmény hatálya alá tartozó veszélyes állatok tartását a természetvédelem illetékes állami szerve engedélyezi, a tervezett tartás helye szerint illetékes jegyző szakhatósági hozzájárulásával.” Az Alkotmánybíróság megállapította, hogy az Átv.-nek a veszélyes állatok tartásáról szóló rendelkezései — ame- 2001/55. szám lyek hatálya a ragadozó állatokra is kiterjed — engedélyező hatóságként a tartás helye szerint illetékes települési önkormányzat jegyzőjét, illetve a természetvédelmi hatóságot jelöli meg. Ezzel ellentétes az Ör. 10. § (3) bekezdésének gondolatjelek között szereplő kitétele, amely az engedélyezési jogkört a ragadozó állatok tekintetében a polgármesterre telepíti. Az Alkotmány 44/A. § (2) bekezdése szerint a helyi képviselő-testület a feladatkörében rendeletet alkothat, amely nem lehet ellentétes a magasabb szintű jogszabállyal. Az Alkotmánybíróság a fentieknek megfelelően hivatalból eljárva megállapította, hogy e rendelkezés alkotmányellenes, ezért azt megsemmisítette.

Source: https://magyarkozlony.hu/hivatalos-lapok/ad442610ce88c18f45d030e65412204da1dd3fa4/dokumentumok/0a4aa4064b1f3fc0c102e8d22e250cfef2b584bd/letoltes